CELEX: 32005R1629
Language: hu
Date: 2005-10-05
Title: A Bizottság 1629/2005/EK rendelete (2005. október 5.) az Oszáma bin Ládennel, az Al-Qaida hálózattal és a tálibokkal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről és a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet 54. alkalommal történő módosításáról

6.10.2005   
            
            
               HU
            
            
               Az Európai Unió Hivatalos Lapja
            
            
               L 260/9
            
         
      A BIZOTTSÁG 1629/2005/EK RENDELETE
   
   (2005. október 5.)
   az Oszáma bin Ládennel, az Al-Qaida hálózattal és a tálibokkal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről és a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet 54. alkalommal történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Oszáma bin Ládennel, az Al-Qaida hálózattal és a tálibokkal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni tálibokat illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének első francia bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azokat a személyeket, csoportokat és szervezeteket, amelyekre a rendeletnek megfelelően a pénzkészletek és gazdasági források befagyasztása vonatkozik.
            
         
               (2)
            
            
               2005. szeptember 29-én az Egyesült Nemzetek Biztonsági Tanácsának szankciós bizottsága arról határozott, hogy hét egyénnel egészíti ki azon személyek, csoportok és szervezetek listáját, melyekre vonatkozóan a pénzügyi alapok és gazdasági források befagyasztását alkalmazni kell. Az I. mellékletet ennek megfelelően módosítani kell.
            
         
               (3)
            
            
               E rendelet intézkedései hatékonyságának biztosítása érdekében a rendeletnek azonnal hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. október 5-én.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 139., 2002.5.29., 9. o. A legutóbb az 1551/2005/EK bizottsági rendelettel (HL L 247., 2005.9.23., 30. o.) módosított rendelet.
   
      MELLÉKLET
      A 881/2002/EK rendelet I. mellékletében a „Természetes személyek” pont a következő új bejegyzésekkel egészül ki:
      
                  1.
               
               
                  Abd Allah Mohamed Ragab Abdel Rahman (alias a) Abu Al-Khayr, b) Ahmad Hasan, c) Abu Jihad). Születési ideje: 1957.11.3. Születési helye: Kafr Al-Shaykh. Állampolgársága: egyiptomi. Egyéb információ: feltételezett lakhelye Pakisztánban, Afganisztánban vagy Iránban lehet.
               
            
                  2.
               
               
                  Zaki Ezat Zaki Ahmed (alias a) Rif’at Salim, b) Abu Usama). Születési ideje: 1960.4.21. Születési helye: Sharqiyah. Állampolgársága: egyiptomi. Egyéb információ: feltételezett lakhelye a pakisztáni-afgán határ körzetében lehet.
               
            
                  3.
               
               
                  Mohammed Ahmed Shawki Al Islambolly (alias a) Abu Khalid, b) Abu Ja’far). Születési ideje: 1952.1.21. Születési helye: El-Minya. Állampolgársága: egyiptomi. Egyéb információ: feltételezett lakhelye Pakisztánban, Afganisztánban vagy Iránban lehet.
               
            
                  4.
               
               
                  El Sayed Ahmad Fathi Hussein Elaiwa (alias a) Hatim, b) Hisham, c) Abu Umar. Születési ideje: 1964.7.30. Születési helye: Szuez. Állampolgársága: egyiptomi.
               
            
                  5.
               
               
                  Ali Sayyid Muhamed Mustafa Bakri (alias a) Ali Salim, b) Abd Al-Aziz, c) Al-Masri. Születési ideje: 1966.4.18. Születési helye: Beni-Suef. Állampolgársága: egyiptomi. Egyéb információ: feltételezett lakhelye Iránban lehet.
               
            
                  6.
               
               
                  Mahdhat Mursi Al-Sayyid Umar (alias a) Abu Hasan, b) Abu Khabab, c) Abu Rabbab. Születési ideje: 1953.10.19. Születési helye: Alexandria. Állampolgársága: egyiptomi. Egyéb információ: feltételezett lakhelye a pakisztáni-afgán határ körzetében lehet.
               
            
                  7.
               
               
                  Hani El Sayyed Elsebai Yusef (alias Abu Karim). Születési ideje: 1961.3.1. Születési helye: Qaylubiyah. Állampolgársága: egyiptomi. Egyéb információ: az Egyesült Királyságban lakik.